De sidste syv år blev der nedlagt 235 sengepladser på de nordjyske sygehuse. Det svarer til mere end hver sjette sengeplads, der nu er væk. Det viser en opgørelse, som Dansk Sygeplejeråd står bag.

Tilbage i 2007 var der næsten 1500 sengepladser i Nordjylland, mens der sidste år kun var 1264 tilbage. - Det er en fuldstændig urimelig udvikling over for både patienter og personale, siger den nordjyske kredsformand Jytte Wester fra Dansk Sygeplejeråd ifølge en pressemeddelelse. Region Nordjylland skal spare 200 millioner kroner næste år. Det bekymre derfor Jytte Wester, der frygter, at udviklingen vil fortsætte i den forkerte retning. - Konsekvenserne er overbelægning, patienter der må ligge på hospitalsgangene, og personale som ikke kan udføre deres arbejde ordentligt på grund af for få ansatte i forhold til antallet af patienter. Det går i sidste ende ud over patientsikkerheden, siger Jytte Wester. Sengepladser fordelt på regioner: Kilde: Dansk Sygeplejeråd.